દિલ્હીની હવાથી બાળકોનાં ફેફસાં બગડે તે કારણે તેમની જીવાદોરી ટૂંકી થાય છે. પ્રદૂષણથી બાળકોની બુદ્ધિ ઠિંગરાય છે, પ્રદૂષણમાં ઓટિઝમ (મંદબુદ્ધિ), વાઈ, મલ્ટીપલ સ્ક્લેરોસિસ, ડાયાબિટીસ અને પુખ્તવયે થતા બીજા ભીષણ રોગોનું જોખમ છે. અને વિજ્ઞાનિકોના મતે દુનિયાના સૌથી વધુ પ્રદૂષિત શહેરોમાં દિલ્હી મોખરે છે. તેથી દિલ્હીનાં બાળકોનું જીવન કેવું નીવડશે તેની કલ્પના થતી નથી. મોટાંઓને પણ સતત શિરોવેદના, ગળાની ખરાબી, શરદી અને ઊધરસ થતાં રહે છે. મુખ્યમંત્રી કેજરીવાલને પણ ઊધરસ મટાડવા દિલ્હી છોડીને ૧૦ દિવસ બીજે રહેવું પડેલું.